מייקל פ. אנדרסון

מייקל פיליפ אנדרסון (באנגלית: Michael Phillip Anderson; ) היה לוטננט קולונל בחיל האוויר של ארצות הברית, פיזיקאי ואסטרונאוט בנאס"א. אנדרסון נמנה עם צוות מעבורת החלל קולומביה במסגרת משימת STS-107 ונספה יחד עם צוות המעבורת באסון מעבורת החלל קולומביה – כאשר זו התפרקה עם כניסתה בחזרה לאטמוספירה של כדור הארץ. אנדרסון שימש כפיזיקאי האחראי על מבצעים וניסויים מדעיים בקולומביה. לאחר מותו זכה במדליות כבוד.

 ראשית חייו
אנדרסון נולד בשנת 1959 לברברה ובובי אנדרסון. אביו היה טכנאי מטוסים בבסיס חיל האוויר בפלטסבורג ליד ניו יורק ולאחר מכן הוצב בבסיס חיל האוויר פיירצ'יילד כ-12 ק"מ מחוץ לספוקיין, וושינגטון, בה אנדרסון גדל.
אנדרסון סיים את בית הספר התיכון "צ'ייני". הוא היה אחד מארבעת האפרו-אמריקאים מכל בית הספר בו למדו 200 תלמידים. בשנת 1981 אנדרסון סיים תואר ראשון במדעים בפיזיקה ובאסטרונומיה, באוניברסיטת וושינגטון בסיאטל. בשנת 1990 קיבל תואר שני בפיזיקה מאת אוניברסיטת קרייטון באומהה.

בחיל האוויר
לאחר השלמת תואר ראשון אנדרסון התגייס לקצונה בחיל האוויר האמריקאי, לאחר השלמת האימונים בבסיס חיל האוויר קסלר במיסיסיפי, הוא הוצב בבסיס חיל האוויר רנדולף בטקסס. בטקסס שימש כראש צוות התמיכה בתקשורת עבור טייסת תחזוקה אווירית 2015, ולאחר מכן היה מנהל מערכת תקשורת הנתונים בבסיס.

בשנת 1986 הוא נבחר ללכת לקורס טיס בבסיס חיל האוויר ואנס באוקלהומה. לאחר סיום הקורס הוא הוצב בטייסת 2 של פיקוד ושליטה בבסיס חיל האוויר אופוט (offutt) בנברסקה, כטייס מטוסי בואינג EC-135. הוא הטיס את מטוס השליטה ובקרה "זכוכית מגדלת" () של פיקוד האוויר האסטרטגי. במהלך השירות שם הוא השלים את התואר השני שלו.

החל ינואר 1991 ועד ספטמבר 1992 הוא שירת כמפקד ומדריך טיסה בטייסת תדלוק אווירי 920 בבסיס חיל האוויר וורטסמית' במישיגן. מספטמבר 1992 ועד פברואר 1995 היה מדריך טיסה וקצין טקטי בכנף הטיסה 380 בפלטסבורג, מדינת ניו יורק.

אנדרסון הטיס מספר כלי טיס (בהם בואינג KC-135 סטרטוטנקר ו-T-38 טאלון) וצבר יותר מ-3,000 שעות טיסה. הוא גם תיפקד כמדריך טיסה בסוף שנת 1994, כשנאס"א בחרה בו כמועמד לאסטרונאוט.

בנאס"א
ממוזער|שמאל|אנדרסון במהלך טיסת המעבורת STS-107
אנדרסון נבחר לכיתת האסטרונאוטים של 1994, כיתה שכללה 19 אסטרונאוטים מתוך 2962 מועמדים. הוא התחיל את האימונים בפברואר 1995, ולאחר ההכשרה הוא הוסמך כמומחה משימה, וקיבל משימות לתמיכת משימות המעבורת במשרד האסטרונאוטים.

אנדרסון ביצע שתי טיסות לחלל, ושהה בחלל 593 שעות.

טיסתו הראשונה לחלל הייתה ב-1998, כשהוא טס כמומחה משימתי על מעבורת החלל אנדוור במשימה STS-89, בין התאריכים 22–31 בינואר 1998. משימה זו הייתה המשימה השמינית של תוכנית מיר ומעבורות החלל. במסגרת המשימה המעבורת הביאה את האסטרונאוטים סאליזן שאפירוב ואנדרו תומאס לתחנה והחזירה את דייוויד וולף. המשימה נמשכה 8 ימים, 19 שעות ו-47 שעות.

טיסתו השנייה עשה כמפקד מטען ייעודי על מעבורת החלל קולומביה במשימה STS-107. המשימה נמשכה 15 יום, 22 שעות ו-22 דקות עד שהמעבורת התפרקה באסון מעבורת החלל קולומביה בה נספה יחד עם שאר אנשי הצוות, 16 דקות לפני הנחיתה.

הותיר אחריו אישה ושתי בנות.

פרסים והוקרה
לאנדרסון הוענקו מספר פרסים והוקרה, חלקם לאחר מותו באסון מעבורת החלל קולומביה.
 40px מדליית השירות העילאי של מחלקת ההגנה
 40px מדליית השירות המצוין של נאס"א†
 40px מדליית נאס"א לטיסה בחלל†
 40px מדליית השירות המצוין של מחלקת ההגנה†
 40px מדליית השירות הראוי לשבח
 40px אות שירות ההגנה הלאומי
 40px מדליית הכבוד של הקונגרס בתחום החלל†
הסמל † מציין שהאות הוענק לאחר מותו.

הנצחה
 אסטרואיד מייקלאנדרסון.
 פסגה בגבעות קולומביה שבמאדים נקראה על שמו.
 אחת ממשימות המסגרת של תוכנית רמון ספייסלאב של קרן רמון קרויה על שמו.

 קישורים חיצוניים 




הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טייסי חלל שעל שמם כוכב לכת מינורי
קטגוריה:פיזיקאים שעל שמם כוכב לכת מינורי
קטגוריה:בוגרי אוניברסיטת וושינגטון
קטגוריה:בוגרי אוניברסיטת קרייטון
קטגוריה:אסטרונאוטים אמריקאים
קטגוריה:פיזיקאים אמריקאים
קטגוריה:קצינים וחוגרים בחיל האוויר של ארצות הברית
קטגוריה:הרוגי מעבורת החלל קולומביה
קטגוריה:אמריקאים שנולדו ב-1959
קטגוריה:אמריקאים שנפטרו ב-2003